Letter to Flavianus
Material: papyrus
Place: Oxyrhynchites
Categories: Brief (privat)
Demetrios an Flavianos
Beruhigung über Krankheit der Herrin
Erwartung seines Besuches
sorgfältig stilisierter Brief
Ausdrücke des NT
[τῷ κυρίῳ] μου  Φλαβιανῶι 
[Δημήτ]ριος    χαίρειν. 
[ὡς ἐν ἄλ]λοις πλείστοις νῦν ἔτι μᾶλλον ἡ πρὸς σὲ 
[τοῦ δεσπό]του θεοῦ γνῶσις ἀνεφάνη ἅπασιν ἡμῖν 
 κυρίαν ἀνασφῆλαι ἐκ τῆς καταλαβούσης 
[αὐτὴν νόσ]ου, καὶ εἴη διὰ παντὸς ἡμᾶς χάριτας ὁμο
[λογοῦντα]ς διατελεῖν ὅτι ἡμῖν ἵλεως ἐγένετο 
[καὶ ταῖς εὐ]χαῖς ἡμῶν ἐπένευσεν διασώσας ἡμῖν 
[τὴν ἡμῶν] κυρίαν· ἐν γὰρ αὐτῇ πάντες τὰς ἐλπίδας 
[ἔχομεν]. συνγνώμην δέ, κύριέ μου, σχοίης μοι 
[καὶ εὔνους] ἀποδέξει με εἰ καὶ ἐς τηλικαύτην σε 
[ἀγωνία]ν ἄκων ἐνέβαλον γράψας περὶ αὐτῆς ὅσα 
. τὰ μὲν γὰρ πρῶτα ἐν θλίψει αὐτῆς 
[πολλῇ οὔ]σης οὐκ ὢν ἐν ἐμαυτῷ ἀπέστειλα 
 εἴ πως ἐκ παντὸς τρόπου δυνηθείης 
[πρὸς ἡμᾶς] ἀφικέσθαι, τοῦτο τοῦ καθήκοντος 
ἀπ[α]ι[τοῦντ]ος· ὡ[ς δὲ ἐπὶ τ]ὸ ῥᾷον ἔδοξεν τετράφθαι 
ἕτερά σε γράμματα ἐπικαταλαβεῖν ἐσπούδασα διὰ 
Εὐφροσύνου ἵνα σε εὐθυμότερον καταστήσω. 
νὴ γὰρ τὴν σὴν σωτηρίαν, κύριέ μου, ἧς μάλιστά 
μοι μέλει, εἰ μὴ ἐπινόσως ἐσχήκει τὸ σωμάτιον 
τότε ὁ υἱὸς Ἀθανάσιος αὐτὸν ἂν ἀπέστειλα πρὸς σὲ 
ἅμα Πλουτάρχῳ ἡνίκα ἐβαρεῖτο τῇ νόσῳ. νῦν δὲ 
πῶς πλίονα γράψω περὶ αὐτῆς ἀπορῶ, ἔδοξεν 
μὲν γὰρ ὡς προεῖπον ἀνεκτότερον ἐσχηκέναι ἀνακαθεσθεῖ
σα, νοσηλότερον δὲ ὅμως τὸ σωμάτιον ἔχει. παρα
μυθούμ[ε]θα δὲ αὐτὴν ἑκάστης ὥρας ἐκδεχόμε
νοι τὴν [σ]ὴν ἄφιξιν. ἐρρῶσθαί σε, κύριέ μου, 
διὰ παντὸς τῷ τῶν ὅλων 
δεσπότῃ εὔχομαι. 
Φαρμοῦθι ϛ.
Φλαβιανῶι 
Δημήτριος.